หุ้นไทย 23 ม.ค. บวก 5.11 จุด
หุ้นไทยฝ่าแรงผันผวนของตลาด สามารถปิดตลาดบวกได้ 5.11 จุด ซื้อขายหนาแน่นกว่า 5.4 หมื่นล้านบาท
23 ม.ค. 2556

หุ้นไทยฝ่าแรงผันผวนของตลาด สามารถปิดตลาดบวกได้ 5.11 จุด ซื้อขายหนาแน่นกว่า 5.4 หมื่นล้านบาท
วันนี้ดัชนีตลาดหุ้นไทยปิดที่ระดับ 1,439.20 จุด เพิ่มขึ้น 5.11 จุด หรือ +0.36%  มูลค่าซื้อขาย 54,399.26 ล้านบาท โดยดัชนีแตะระดับสูงสุด 1,444.85 จุด และแกว่งลงต่ำสุดที่ 1,419.53 จุด
หลักทรัพย์ที่มีการซื้อขายสูงสุด 5 อันดับ ได้แก่
1.KTB ปิดที่ 22.00 บาท เพิ่มขึ้น 0.70 บาท มูลค่าการซื้อขาย 2,746.60  ล้านบาท
2.BTS ปิดที่ 7.50 บาท ราคาไม่เปลี่ยนแปลง  มูลค่าการซื้อขาย 1,679.39  ล้านบาท
3.TRUE ปิดที่ 5.90 บาท เพิ่มขึ้น 0.15 บาท มูลค่าการซื้อขาย 1,561.94  ล้านบาท
4.BLAND ปิดที่ 1.68 บาท ลดลง 0.13 บาท  มูลค่าการซื้อขาย 1,545.45  ล้านบาท
5.UV ปิดที่ 15.40 บาท เพิ่มขึ้น 0.30 บาท มูลค่าการซื้อขาย 1,511.83  ล้านบาท
นายชัย  จิระเสวีนุประพันธ์ ผู้อำนวยการฝ่ายกลยุทธ์ลงทุน บล.โนมูระ กล่าวว่า ดัชนีหุ้นไทยวันนี้ผันผวนรุนแรงและนักลงทุนยังคงเล่นหุ้นรายตัว ซึ่งในหุ้นกลุ่มหลักทรัพย์ก็จะเข้ามาลงทุนในหลักทรัพย์ที่เป็นผู้นำ เช่น ธนาคารพาณิชย์ก็เข้ามาลงทุนในหุ้นธนาคารกรุงไทย(KTB) เพราะอิงเรื่องการลงทุนของภาครัฐ ส่วนหุ้นเก็งกำไรก็ได้รับผลจากการที่ตลาดเข้าไปตรวจสอบส่งผลให้ราคาลดลงมาแต่ก็ดีดกลับกันมาได้
อย่างไรก็ตาม สิ่งที่ต้องติดตามคือเงินไหลเข้าของนักลงทุนต่างประเทศที่คาดว่ายังคงมีอย่างต่อเนื่อง รวมถึงต้องติดตามสถานการณ์ค่าเงินด้วย โดยมองว่าดัชนีน่าจะมีแนวต้านที่ 1,450 จุดและแนวรับ 1,420-1,425 จุด